Sorana Cîrstea va evolua astăzi, în jurul orei 22.00, în optimile de finală ale turneului Miami Open. Adversara Soranei Cîrstea este americanca Danielle Collins, locul 53 WTA.
În singura confruntare directă, Sorana Cîrstea a pierdut meciul cu Danielle Collins. Se întâmpla însă în urmă cu șase ani la Roma.
Meciul dintre Sorana Cîrstea și Danielle Collins e al patrulea pe arena Butch Buccholz și va începe după ora 22.00 (prima partidă e programată de la 17.00).
Sorana Cîrstea se află pe cea mai dificilă parte a tabloului și are un traseu infernal spre finală. Astfel, dacă trece de Collins, românca va evolua în sferturi cu învingătoarea meciului Cori Gauff (a treia favorită) - Caroline Garcia.
Apoi, într-o eventuală semifinală, Sorana Cîrstea ar putea da chiar peste lidera mondială, poloneza Iga Swiatek.
Tabloul optimilor la WTA Miami:
Iga Swiatek - Ekaterina Alexandrova
Emma Navarro - Jessica Pegula
Cori Gauff - Caroline Garcia
Sorana Cîrstea - Danielle Collins
Maria Sakkari - Anna Kalinskaia
Madison Keys - Elena Rîbakina
Victoria Azarenka - Katie Boulter
Iulia Putințeva - Anhelina Kalinina